Sya ɣer da ad tafeḍ kra seg ṣṣenf-agi n uglam aladɣa iwudam d-ikecmen d imaynuten, tikwal daɣen yesmektay-aneɣ-d s yiqdimen. Md : sb wis 20 (ɣef Ṭaher), sb wis 46 (ɣef umejjay-nni idiwan Malḥa), sb wis 54 (ɣef Nna Faṭi), sb wis 59 (ṭṭbib-nni deg tmacahut n uqerru n wureɣ), sb wis 80 (ɣef Nabila), sb wis 83 (ɣef Ceεban mi akken yezεef). Wigi akk d aglam n tfekka, ma yella d ṭṭibiεa yella yiwen deg usebter wis 08 yewwi-t-id ɣef Malḥa amek tella zik, teṛwa leεqel. S umata 09 yiberdan i d-yessekcem aglam n yiwudam.